Beržai

Beržai – kaimas Kėdainių rajono savivaldybėje, 4 km į šiaurę nuo Dotnuvos, prie geležinkelio Šiauliai–Jonava. Seniūnaitijos centras. Pro kaimą teka kairysis Nevėžio intakas Kruostas, užtvenktas Vaidatonių tvenkiniu. Jo kairiajame krante yra III–V a. Beržų kapinynas. Šiauriniu kaimo pakraščiu teka Kruosto intakas – Konkulis. Iš Beržų keliai veda į Dotnuvos GS, Šalčmirius, Gėlainius, Vincgalį. Vakariniame pakraštyje yra beržų alėja.

Istorija 

Kaimas pirmą kartą minimas 1596 m. Ruoščių dvarelio inventoriuje, nors dar 1372 m. Livonijos kronikoje minima vietovė Berze. Tačiau kadangi apylinkėse yra nemažai vietovių su šaknimi berž-, nėra žinoma, ar tikrai minima ši gyvenvietė.

Gyventojai 

Tarpukariu dar buvo Beržų viensėdis (1923 m. – 29 gyv.).

Galerija

Šaltiniai 

Kėdainių rajono savivaldybės gyvenvietės